Държавен вестник, бр. 63, 2020 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  63
Чл. 47. Катедра се създава, преобразува 
и закрива с изменение на длъжностното 
разписание на университета по предложение 
на началника на университета въз основа на 
решение на Академичния съвет, взето след 
предложение на съвета на основното звено.
Чл. 48. Органи за управление на катедрата 
са катедреният съвет и началникът (ръково-
дителят) на катедрата.
Чл. 49. (1) Катедреният съвет се състои от 
членовете на академичния състав в катедра-
та – военнослужещи и цивилни служители 
на основен трудов договор. В заседанията на 
катедрения съвет могат да участват хабилити-
рани лица, обявени със заповед на началника 
на университета.
(2) Право да свиква катедрения съвет има 
началникът/ръководителят на катедрата. 
Съветът може да бъде свикан при необходи-
мост и извънредно по искане на декана на 
факултета или директора на департамента 
или по писмено искане най-малко на една 
четвърт от списъчния състав на членовете му. 
При свикване на катедрен съвет се обявяват 
времето, мястото и проектът за дневен ред 
на заседанието.
(3) С решение на катедрения съвет в него-
вите заседания могат да участват с право на 
съвещателен глас хонорувани преподаватели, 
гост-преподаватели и изявени специалисти от 
практиката по чл. 28, ал. 2, както и курсанти, 
студенти и докторанти.
(4) Заседанието на катедрения съвет е ре-
довно, ако на него присъстват не по-малко от 
две трети от списъчния му състав.
(5) За заседанието на катедрения съвет се 
води протокол от назначен протоколист. Про-
токолът се подписва от началника/ръководи-
теля на катедрата и протоколиста.
(6) Катедреният съвет:
1. избира с тайно гласуване началник/
ръководител на катедрата и го предлага за 
утвърждаване от съвета на основното звено;
2. приема семестриален и годишен отчет 
за резултатите от дейността на катедрата;
3. приема учебните програми по препода-
ваните дисциплини и ги предлага на съвета 
на основното звено;
4. обсъжда и при необходимост предлага 
промени в учебните програми по отделни-
те дисциплини в съответствие с настъпили 
промени в държавните и международните 
изисквания, препоръките и изискванията на 
потребителите на кадри и въвеждането на 
нови технически средства и системи;
5. предлага на съвета на основното звено 
разпределението на учебната заетост между 
академичния състав на катедрата;
6. прави предложения за обявяване на 
конкурси за хабилитирани и нехабилитирани 
преподаватели и за привличане на хонорувани 
и гост-преподаватели и на изявени специали-
сти от практиката по чл. 28, ал. 2;
7. обсъжда и предлага теми и форми за 
обучение в докторантура;
8. провежда предварително обсъждане на 
дисертационен труд и предлага откриване на 
процедура за защита;
9. обсъжда и приема въпросници за кон-
курсни изпити, за семестриални и държавни 
изпити и за изпити по специалността;
10. обсъжда и приема индивидуалните 
учебни планове на студенти и ги предлага за 
утвърждаване от съвета на основното звено;
11. обсъжда и приема индивидуалните 
учебни планове и отчетите на докторантите 
и ги предлага за утвърждаване от съвета на 
основното звено;
12. приема атестациите на докторантите 
и ги предлага на съвета на основното звено 
за утвърждаване;
13. обсъжда научни трудове и разработки, 
избира рецензенти за тях и прави предло-
жения за публикуването им в изданията на 
университета;
14. обсъжда и приема атестационните отче-
ти и оценките на членовете на академичния 
състав от катедрата;
15. предлага членове на научни журита 
за всяка конкретна процедура за оценяване 
на дисертационен труд или на кандидати за 
заемане на академични длъжности;
16. обсъжда проекти на дисертационни 
трудове и предлага на съвета на основното 
звено зачисляване на докторанти в докторан-
тура чрез самостоятелна подготовка;
17. приема конкретизациите на индивиду-
алните учебни планове на докторантите за 
следващата година и ги предлага на съвета 
на основното звено за утвърждаване;
18. приема теми за дипломни работи, зада-
ния за разработването им, научни ръководите-
ли, рецензенти и ги предлага за утвърждаване 
от декана на факултета;
19. взема и други решения, свързани с 
дейността на катедрата.
Чл. 50. (1) Началникът (ръководителят) на 
катедра е лице, хабилитирано в съответните на-
учни направления на катедрата. Той се избира 
за срок от четири години от катедрения съвет 
с тайно гласуване, утвърждава се от съвета 
на основното звено и заема длъжността по 
основен трудов договор, сключен с началника 
на университета. Когато е военнослужещ, той 
се назначава и освобождава от длъжност и 
при условията и по реда на ЗОВСРБ.
(2) Мандатът на началника/ръководителя 
на катедра не се прекратява с прекратяване 
мандата на органите за управление на основ-
ното звено.
(3) Началникът/ръководителят на катедра 
е непосредствено подчинен на началника на 
основното звено.
(4) Началникът на катедра упражнява 
правомощията на ръководител на катедра по 
ЗВО. Той е пряк началник на целия личен 
състав на катедрата.